CELEX: 62012CN0034
Language: mt
Date: 2012-01-24 00:00:00
Title: Kawża C-34/12 P: Appell ippreżentat fl- 24 ta’ Jannar 2012 minn Idromacchine Srl et, kontra s-sentenza mogħtija mill-Qorti Ġenerali (Ir-Raba Awla) fit- 8 ta’ Novembru 2011 fil-Kawża T-88/09, Idromacchine Srl et vs Il-Kummissjoni

24.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/15
            
         Appell ippreżentat fl-24 ta’ Jannar 2012 minn Idromacchine Srl et, kontra s-sentenza mogħtija mill-Qorti Ġenerali (Ir-Raba Awla) fit-8 ta’ Novembru 2011 fil-Kawża T-88/09, Idromacchine Srl et vs Il-Kummissjoni
   (Kawża C-34/12 P)
   2012/C 89/23
   Lingwa tal-kawża: it-Taljan
   
      Partijiet
   
   
      Appellanti: Idromacchine Srl, Alessandro Capuzzo, Roberto Capuzzo (rappreżentanti: W. Viscardini u G. Donà, avukati)
   
      Parti oħra fil-proċeduri: Il-Kummissjoni Ewropea
   
      Talbiet tal-appellanti
   
   L-appellanti jitolbu li l-Qorti tal-Ġustizzja jogħġobha:
   
               —
            
            
               tannulla parzjalment is-sentenza tal-Qorti Ġenerali (Ir-Raba’ Awla) mogħtija fit-8 ta’ Novembru 2011, fil-Kawża T-88/09, sa fejn:
               
                           —
                        
                        
                           ma rrikonoxxietx id-dannu materjali subit minn Idromacchine;
                        
                     
                           —
                        
                        
                           irrikonoxxiet biss dannu morali irriżorju fir-rigward ta’ Idromacchine;
                        
                     
                           —
                        
                        
                           ma rrikonoxxietx id-dannu morali subit minn A. Capuzzo u minn R.Capuzzo;
                        
                     
                           —
                        
                        
                           u, konsegwentement, laqgħet it-talbiet tar-rikorrenti mressqa fl-ewwel istanza.
                        
                     
         
               —
            
            
               tikkundanna lill-Kummissjoni għall-ispejjeż sostnuti fiż-żewġ istanzi.
            
         
      Aggravji u argumenti prinċipali
   
   Ir-rikorrenti jibbażaw ruħhom fuq l-żbalji ta’ liġi li ġejjin mwettqa mill-Qorti Ġenerali:
   
               I.
            
            
               żball manifest, li jirriżulta mill-atti tal-proċedura, sa fejn il-Qorti Ġenerali kkunsidrat li ma kienx is-suġġett tar-rikors li tiġi vverifikata n-natura żbaljata tal-fatti preġudikanti attribwiti lil Idromacchine;
            
         
               II.
            
            
               motivazzjoni insuffiċċjenti u għalhekk żbaljata fir-rigward taċ-ċaħda tal-ilmenti li jikkonċernaw il-ksur tal-prinċipji ta’ diliġenza u ta’ rispett tad-drittijiet tad-difiża;
            
         
               III.
            
            
               żnaturament manifest tal-atti tal-proċedura, tal-fatti u tal-provi li jikkonċernaw id-dannu materjali — Ksur tar-regoli applikabbli għall-oneru tal-prova — Difetti ta’ motivazzjoni;
            
         
               IV.
            
            
               ksur tal-obbligu ta’ motivazzjoni, tal-prinċipji ta’ proporzjonalità u ta’ nondiskriminazzjoni u tiċħid mill-ġustizzja fir-rigward tal-kriterji ta’ kwantifikazzjoni tad-dannu morali rrikonoxxut fir-rigward ta’ Idromacchine;
            
         
               V.
            
            
               ksur tal-prinċipju ta’ nondiskriminazzjoni, nuqqas ta’ motivazzjoni, ineżattezza materjali manifesta li tirriżulta mill-atti tal-proċedura, fir-rigward tar-rifjut tal-għoti ta’ kumpens għad-dannu morali subit minn A. Capuzzo u R. Capuzzo.